Bioforsk
Store norske leksikon,Samfunn,Utdanning og forskning,Forskning og høyere utdanning,Forskningsinstitutter
Bioforsk var et forskningsinstitutt som drev forskning innen landbruk, matproduksjon, miljø og ressursforvaltning, og ble 1. juli 2015 fusjonert inn i Norsk institutt for bioøkonomi.
Bioforsk ble etablert 1. januar 2006 med hovedadministrasjon i Ås, og var et resultat av en sammenslåing av Planteforsk (Norsk institutt for planteforskning), Jordforsk (Senter for jordfaglig miljøforskning) og NORSØK (Norsk senter for økologisk landbruk). Bioforsk var eid av Landbruks- og matdepartementet.Bioforsk besto av følgende forskningssentre:  Bioforsk Plantehelse, Ås, med ansvar for plantehelse og plantevern.  Bioforsk Jord og miljø, Ås og Sør-Varanger, med ansvar for jord-, miljø- og ressursforskning.  Bioforsk Økologisk, Tingvoll, med ansvar for forskning på økologisk landbruk og mat.  Bioforsk Øst, Østre Toten, Øystre Slidre, Grimstad, Ringsaker og Tynset, med ansvar for forskning på korn, oljevekster, erter, frøavl, potet, grønnsaker og urter.  Bioforsk Vest, Klepp, Ullensvang, Leikanger og Fjaler, med ansvar for forskning på hagebruk og grøntmiljø.  Bioforsk Midt-Norge, Stjørdal, med ansvar for forskning på grovfôr og kulturlandskap.  Bioforsk Nord, Tromsø, Bodø og Alstahaug, med ansvar for forskning på arktisk landbruk, ville bær, utmark og innlandsfiske. Eksterne lenker NIBIOs nettsider